****

**Društvo šola zdravja**

Slamnikarska 18, 1230 Domžale

**ZAPISNIK**

2. izredne seje zbora članov, ki se je vršila dne 28. maja 2016 ob 9.00 uri v Osnovni šoli Domžale, Bistriška ul. 19, Domžale.

**Ad/1 Pozdrav in otvoritev izrednega zbora članov**

Izredni zbor članov se je pričel z uvodnimi besedami ter pozdravom predsednice gospe Zdenke Katkič. Predsednica Zdenka Katkič je prisotnim uvodoma pojasnila, kdo so bili člani Delovne skupine DŠZ, ki delovala v prehodnem obdobju, to je v času od poprejšnje seje zbora članov, to je od 19. marca 2016 do sklica te izredne seje zbora članov, to je do 28. maja 2016 in kolikokrat se je ta v tem času sestala. Delovna skupina je tudi pripravila gradivo za ta izredni zbor članov. Seznam članov Delovne skupine je sestavni del tega zapisnika.

Povedala je tudi, da je bila v tem času imenovana tudi tri članska Statutarna komisija DŠZ, v naslednjem sestavu: Fani Zrimšek, Dane Klepec in Zdenka Katkič, ki je bila zadolžena za pripravo novega temeljnega akta društva.

Zatem sta se predsednica Zdenka Katkič in dr. Nikolay Grishin zahvalila podpredsednici Emi Perkovič, ustanovni članici DŠZ in Ambasadorki športa 2013 za njeno dosedanje delo in ji v spomin poklonila umetniško sliko naše članice Katarine Trentelj.

Sledil je nagovor dr. Grishina , ki je izrazil zadovoljstvo , da je prišlo do konsolidacije in uspešnega dela delovne skupine in priprave potrebnih dokumetov za nadaljevanje dosedanjega dela DŠZ in njegovo širitev na področju Slovenije .

**Ad/2 Izvolitev delovnega predsedstva in komisij**

Predsednica Društva šole zdravja Zdenka Katkič je podala predlog treh članov za delovno predsedstvo zbora, predlog za zapisnikarja zbora in predlog dveh overovateljev zapisnika ter hkrati tudi predlog dveh članov za verifikacijsko komisijo. Ker drugih predlogov ni bilo, je zbor izvedel volitve z dvigom rok.

Soglasno so bili izvoljeni naslednji člani delovnih teles

**SKLEPI:** 1. **V tričlansko delovno predsedstvo so bili izvoljeni**:

1) Dr. Franc Habe/Domžale, predsednik delovnega predsedstva

2) Fani Zrimšek/ Cerknica, članica

3) Ljubica Donko/ Šoštanj, članica

**2. Za zapisnikarja je bila izvoljena Marika Haler /** Domžale

**3. Za overovatelja zapisnika sta bili izvoljeni:**

1) Vida Potočnik /Mežica

2) Špela Ahačič/ Tržič

**4.** **V verifikacijsko komisijo so izvoljeni:**

1) Tončka Grilj /Domžale

2) Mica Flerin/Domžale

**ZA** so glasovali **vsi člani**, **PROTI** ni bil **nihče**, **VZDRŽAL** se ni **nihče.**

Predsednik delovnega predsedstva dr. Franc Habe se je v imenu vseh izvoljenih zahvalil za izvolitev in zaupanje. Verifikacijsko komisijo je pozval naj mu preda poročilo o sklepčnosti zbora.

Verifikacijska komisija je ugotovila, da ima na tem občnem zboru pravico odločati 2.388 članov. 1/5 od 2.388 je 477 članov. Od tistih, ki so imeli pravico odločati je prisotnih 81 članov. Verifikacijska komisija je ugotovila, da v skladu s 13. členom Statuta Društva šole zdravja, zbor **ni sklepčen.** Poročilo verifikacijske komisije je sestavni del tega zapisnika.

Predsednik delovnega predsedstva dr. Franc Habe je v skladu s 13. členom Statuta DŠZ začetek seje odložil za 15 minut, na kar bo začel zbor veljavno sklepati s prisotnimi člani Društva šole zdravja.

Za prijeten uvod v delo in za odložitev do začetka izredne seje za 15 min, je poskrbel Pevski zbor Šole zdravja Domžale, pod vodstvom pevovodje Marike Haler, ki je zapel dve pesmi.

Po preteku 15 minut, je v skladu s 13. členom Statuta DŠZ, izredni zbor članov začel z delom in začel veljavno sklepati s prisotnimi člani društva.

**Ad/3 Sprejem in potrditev dnevnega reda**

Predsednik dr. Franc Habe je predstavil dnevni red, ki so ga v gradivu prejeli vsi člani DŠZ. Prisotne člane je opozoril, da so iz dnevnega reda pomotoma izpadle tri točke dnevnega reda, ki so formalne narave in sicer naslednje točke: »3. Sprejem in potrditev dnevnega reda, 4. Pregled in potrditev zapisnika 7. redne seje zbora članov in 8. Razno.« in pri tem poudaril, da se predlagani **DNEVNI RED** glasi :

1. Pozdrav in otvoritev izrednega zbora članov
2. Izvolitev delovnih teles izrednega zbora članov:  delovnega predsedstva, zapisnikarja, dveh overovateljev zapisnika in verifikacijske komisije
3. Sprejem in potrditev dnevnega reda
4. Pregled in potrditev zapisnika 7. redne seje zbora članov
5. Obravnava in sprejem Pravil Društva šole zdravja,
6. Volitve organov društva
7. Rebalans finančnega načrta za leto 2016
8. Razno

Nato je predsednik delovnega predsedstva odprl razpravo na potrditev dnevnega reda .

Ga. Pika Trpin iz skupine Vrhovci, je podala predlog, da 6 . točke dnevnega reda, ki se glasi “ **Volitve novih** **organov društva”** danes ne bi smeli imeti na dnevnem redu, zato predlaga naj se ta točka črta in da naj se volitve realizirajo enkrat pozneje.

Dr. Habe, je kot delovni predsednik in član Delovne skupine DŠZ obrazložil, da je ta točka odvisna od sprejema Pravil društva . Obenem je predlagal , da se to 6. točko dnevnega reda vseeno pogojno uvrstimo na dnevni red. Poudaril je, da bo o predlogu Pike Trpin, zbor članov glasoval, ko pride ta točka dnevnega reda na vrsto in ko bomo člani izredneg zbora članov skupaj razpravljali o volitvah v organe DŠZ.

Bil je podan tudi predlog, da se k Dnevnemu redu uvrsti še dodatna 8. točka Razno, kar je bilo v predlogu dnevnega reda tudi upoštevano.

Sprejet je bil naslednji

**SKLEP:** Predlagani dnevni red se sprejme in potrdi.

**ZA** predlagani Dnevni red zbora članov je glasovalo **76 članov** , **PROTI** je bilo **5 članov**, **VZDRŽAL** se ni **nihče.**

**Ad/4 Potrditev zapisnika 7. redne seje zbora članov**

Predsednik predsedstva dr. Franc Habe je zaprosil vse člane izrednega zbora članov za pripombe na Zapisnik 7. rednega letnega zbora članov z dne 19 . marca 2016 , ki so ga prejeli po pošti z vabilom za današnji zbor.

Pripomb k zapisniku 7. redne seje zbora članov, z dne 19.3.2016 ni bilo.

Sprejet je bil naslednji

**SKLEP**: Zapisnik 7. redne seje zbora članov, z dne 19. 03.2016 se sprejme in potrdi.

**ZA** je glasovalo **81 članov**, **PROTI** ni bil **nihče**, VZDRŽAL se ni **nihče.**

**Ad/5 Obravnava in sprejem Pravil Društva šole zdravja**

S strani Delovne skupine DŠZ in s strani Statutarne komisije DŠZ, je bila za obrazložitev predloga PRAVIL DRUŠTVA ŠOLE ZDRAVJA zadolžena Fani Zrimšek. Fani Zrimšek je prisotnim članom zbora podala obširno obrazložitev k predlogu PRAVIL DRUŠTVA ŠOLE ZDRAVJA in hkrati tudi obrazložitev k pripombam, ki so bile dane k osnutku Pravil DŠZ, v času javne razprave. Obrazložitev je bila prisotnim članom sočasno, v skrajšani obliki tudi predstavljena in na dana vpogled s projekcijo v 14 delih “powerpoint” tehnike. Besedilo celotne obrazložitve k predlogu Pravil in obrazložitev k pripombam Pravil ter v prikazu “PP” tehnike je sestavni del tega zapisnika.

Osnutek Pravil Društva šole Zdravja je bil vsem članom DŠZ dan v javno razpravo dne 25.04.2016. Javna obravnava je trajala do 06.05.2016. **Pravočasno, to je v času javne obravnave**, so na osnutek Pravil dale pismene pripombe naslednje skupine in posamezniki: Lucija - Sonce (Slavica Mrakovčič ), skupine Izola, Otočec, Ljubljana -Kolezija, Novo Mesto ( Darinka Smrke) , Dolenjske toplice, Portorož -Meduza ( Franc Pirc ), Ljubljana (za Livada, Prule, Vrhovci, – Pika Trpin), Ljubljana – Livada ( Alenka Selak) , Bela Krajina ( Lidija Malešič) in skupina Ig .

**Po preteku roka javne obravnave**, to je dne 23.05.2016, smo prejeli pismeno dodatne pripombe s strani Slavice Mrakovčič iz skupine Lucija – Sonce.

Nato je potekala **RAZPRAVA** na predlog Pravil, v kateri so sodelovali :

**Pika Trpin / Vrhovci – Ljubljana** , ki je komentirala na:

* 12. člen, glede obveznosti in dolžnosti za mlajše , glede obveznosti za nošenje majic, predlagala je naj bodo majice brezplačne za člane,
* 13. člen. glede članarine: naj se izključitve iz članstva vršijo šele po 24 mesecev neplačila članarine, glede velikosti skupine se ji 3 člani zdijo premajhno število,
* 14. člen: zbor društva naj bi bil bolj demokratičen - uvedejo naj se tudi možnost izdaje pooblastil za zastopanje članov na zboru članov, določi naj se le 2 mandata za organe društva ,
* v 1. členu, po njenem ni dovolj dobro zapisana osnovna dejavnost DŠZ

**Jovič Milojka / Vrhovci –Ljubljana** , ki je komentirala na :

* “lepotne” in slovnične napake v predlogu Pravil naj se popravijo, vprašala je zakaj temeljni akt ni statut ter da je naziv Pravila nepravilen?
* 10 . člen: izrazila je stališče, da je častni član lahko le član društva,
* 14. člen: seje kolektivnih organov in ne organov društva …
* 15. člen: beseda “ne izvrševanje” sklepov, se piše skupaj.

Na pripombe je odgovarjala Fani Zrimšek. Posebej je poudarila, da je vse, v roku prejete pripombe, v celoti in podrobno obravnavala najprej Statutarna komisija DŠZ in nato tudi Delovna skupina DŠZ.

Poudarila je tudi, da je priprava temeljnega akta predvsem pravno strokovno opravilo, ki poleg strokovno - pravnega znanja, zahteva tudi ustrezne izkušnje. Statutarna komisija in delovna skupina sta pri obravnavi vseh pripomb upoštevali predvsem Zakon o društvih (v nadaljevanju ZD), pravni red Republike Slovenije in pravno prakso s tega področja. Veliko pripomb je bilo upoštevanih. Vse ostale, predvsem tudi pripombe, izrečene na tej seji, ki se v bistvu ponavljajo in so bile dane že pisno, pa žal ne sodijo v temeljni akt, to je ne sodijo v Pravila DŠZ. Kljub temu se bodo vse druge pripombe, ki v Pravilih niso bile upoštevane, te poskušale upoštevali pri sestavi internih aktov društva.Vsekakor pa se v Pravilih popravijo vse opažene manjše slovnične napake, ki ne vplivajo na Pravila po vsebini.

Glede pripomb, ki se nanašajo na omejitve mandatov organov društva, je Fani Zrimšek povedala, da je bilo vse podrobno pojasnjeno že v poprej dani obrazložitvi Pravil. Glede pripombe Pike Trpin o tem, »da naj bi bil zbor društva bolj demokratičen”,in sicer v tem smislu, da se “v Pravila vnese določilo, da lahko člani dajo pooblastilo za zastopanje in glasovanje na zboru članov”, je Fani Zrimšek pojasnila, da je pri izvedbi podobnih določb, v praksi društev prihajalo do hudih zlorab, zato te pripombe ni možno upoštevati.

Fani Zrimšek je glede funkcije predsednika poudarila, da se funkcija predsednika društva v predlaganih Pravilih DŠZ, v ničemer ne spreminja glede funkcije predsednika v do sedaj veljavnem Statutu DŠZ. Tako kot v do sedaj veljavnem Statutu DŠZ, je predsednik društva prav tako edini zakoniti zastopnik društva. Predsednik društva zastopa in predstavlja društvo pred državnimi in drugimi organi in organizacijami v državi in v tujini. Naloge predsednika so tudi, da organizira, vodi in odgovarja za zakonitost poslovanja društva. **Edina razlika** napram do sedaj veljavnem Statutu pa je, da **je predsednik društva hkrati tudi predsednik upravnega odbora** in ga izvoli zbor članov za dobo 4 let. Kot v do sedaj veljavnem Statutu, je torej tudi v predlogu Pravil DŠZ določeno, da ima pooblastila za zakonito zastopanje le predsednik društva in prav tako kot veljavni Statut, tudi določbe predloga novih Pravil, ne dajejo pooblastila o zakonitem zastopanju društva, nobeni drugi osebi. Določena pooblastila pa lahko določenim osebam daje le predsednik in nihče drug.

Fani Zrimšek je nato tudi poudarila, da je Delovna skupina DŠZ, vključno s člani Statutarne komisije, na podlagi vsega navedenega, pripravila predlog Pravil Društva šole zdravja. Člani tega izrednega zbora članov pa o tako pripravljenem predlogu Pravil DŠZ glasujejo in jih sprejmejo ali pa jih ne sprejmejo.

Po zaključku razprave je predsednik delovnega predsedstva dal predlog PRAVIL DRUŠTVA ŠOLE ZDRAVJA na glasovanje.

Sprejet je bil naslednji

**SKLEP:** Sprejmejo in potrdijo se PRAVILA DRUŠTVA ŠOLE ZDRAVJA in veljajo takoj.

**ZA** je glasovalo **76 članov , PROTI** je glasovalo **5 članov, VZDRŽAL** se ni **nihče** .

**Ad/6. Volitve organov društva**

Predsednik delovnega predsedstva dr Habe je za začetek točke **6. Volitve novih organov društva** predlagal, da vsi člani izrednega zbora članov, skupaj pregledamo in proučimo, kaj smo glede volitev že sprejeli, kaj o volitvah vsebujejo v pravkar sprejeta Pravila in prav tako skupaj proučimo in odločimo o vseh dilemah, ki jih je danes izpostavila Pika Trpin in pismeno, čeprav naknadno, tudi Slavica Mrakovčič.

Posebej je poudaril: Na 7. rednem letnem zboru dne 19. marca 2016 smo pod 6. točko dnevnega reda sprejeli sledeči sklep (navedel dobesedno):

1. “Po sprejemu temeljnega akta društva predsednica v odstopu izvede v skladu z določili novega temeljnega akta , postopek za izvolitev in imenovanje vseh organov društva . Rok za izvršitev tega sklepa je največ 60 dni po sprejemu temeljnega akta društva. “

V 4. odstavku 16. člena pravkar sprejetih PRAVIL DRUŠTVA ŠOLE ZDRAVJA pa smo sprejeli glede volitev sledeča določila (navedel dobesedno): “Glasovanje je praviloma javno, lahko pa se člani na samem zasedanju odločijo za tajni način glasovanja. Volitve organov so praviloma tajne .”

Nato je predsednik dr. Franc Habe zboru članov prebral dopis in pripombe gospe Slavice Mrakovčič, skupina Lucija – Sonce, z dne 23.05.2016, ki se nanašajo na volitve, roke in razpise za kandidate. Dopis Slavice Mrakovčič, z dne 23.05.2016 je sestavni del tega zapisnika.

Enak predlog je podala tudi Pika Trpin, skupina Ljubljana - Vrhovci, danes, pri točki 3. dnevnega reda in sicer, da se točka “6. Volitve novih organov društva” ne uvrsti na dnevni red in se volitve realizirajo enkrat pozneje.

Predsednik delovnega predsedstva dr. Franc Habe je prisotnim nato pojasnil, da so na Delovni skupini DŠZ obravnavali vse zgoraj navedene sklepe 7. rednega letnega zbora, kakor tudi 16 . člen Pravil ter vse prispele pripombe na to temo ter enoglasno sklenili da:

**Na podlagi sprejetih sklepov zbora članov z dne 19.03.2016, je bilo v društvu izpostavljeno »posebno stanje«, saj je društvo od 19.03.2016. dalje delovalo brez organov društva in le na podlagi pooblastil, s strani ZČ danih predsednici društva.** Delovna skupina je glede na nastalo stanje v društvu, z vso skrbnostjo **ocenila**, da je potrebno naloge izvesti čim bolj **strokovno, tvorno** **in v najkrajšem možnem času**.

**Delovna skupina DŠZ je tudi enoglasno sklenila, da se obe točki dnevnega reda, to je sprejem Pravil in volitve organov društva, uvrsti na dnevni red iste izredne seje zbora članov. S tem se racionalizira ne le s časom in stroški prihoda članov društva na zbor, ampak tudi z ekonomičnostjo postopka in stroški za društvo. Delovna skupina DŠZ je tudi ugotovila, da bi glede na postavljen skrajni rok, morali nov izredni zbor članov potem sklicati ravno v času največjih počitnic, kar bi društvu lahko povzročilo samo še dodatne zaplete.**

Dr. Franc Habe je tudi poudaril, da je bilo vsem članom DŠZ, z dopisom društva, z dne 25 4. 2016 poslan Osnutek Pravil DŠZ in zraven dopis o razpisu javne obravnava osnutka Pravil, ki je trajala od 26.04.2016 do 06.05.2016. Prav tako so člani istega dne 25.04.2016 prejeli Obvestilo o zbiranju predlogov kandidatur za organe Društva ŠZ, h kateremu je bil priložen obrazec za soglasje o kandidaturi. Pismeni predlogi kandidatov za člane organov društva, so se zbirali najkasneje do 09.05.2016.

Na izvajanje predsednika predsedstva dr. Franca Habeta ni bilo nobene razprave. Predsednik predsedstva je nato zboru članov predlagal:

1. Sprejme in potrdi se 6. točka dnevnega reda, ki se glasi: “Volitve organov društva”,
2. Volitve članov v organe društva so javne in jih člani zbora članov izvedejo z dvigom rok.

Sprejeta sta bila naslednja

**SKLEPA:**

1. Sprejme in potrdi se 6. točka dnevnega reda, ki se glasi: “Volitve organov društva”,
2. Volitve članov v organe društva so javne in jih člani zbora članov izvedejo z dvigom rok.

**ZA** je glasovalo **81 članov**, **PROTI** ni bil **nihče**, VZDRŽAL se ni **nihče.**

Dr. Franc Habe je nato predal besedo predsednici Zdenki Katkič. Zdenka Katkič je zboru članov pojasnila, da je Delovna skupina do 09.05.2016 prejela le 19 predlogov kandidatov za člane organov društva in obenem tudi podpisana soglasja predlaganih kandidatov. Glede na skromno število kandidatov, je Delovna skupina na sestanku dne 10.05.2016, sprejela sklep , da se za volitve na zboru članov, pripravi predlog zaprtih list kandidatov za organe društva .

Zdenka Katkič je tudi pojasnila merila za izbor kandidatov v organe društva, ki so bila naslednja:

* Kandidati naj bi bili zagovorniki vizije in ciljev DŠZ ,
* Pokrivali naj bi specifična delovna področja, ki so pomembna za delovanje društva,
* Imeli naj bi ustrezno strokovno izobrazbo, znanje in pridobljene izkušnje
* Pripravljenost kandidatov za aktivno delo v DŠZ
* Podpisano soglasje
* Podpora h kandidaturi s strani matične skupine ali okoliških skupin
* Povezovalnost, prizadevnost in uspešnost kandidata v skupini ali regiji.

Zdenka Katkič je nato prebrala predlog kandidatov za volitve članov za Upravni odbor društva, v Nadzorni odbor društva in v Disciplinsko komisijo društva. O vsakem kandidatu je posebej podala kratko informacijo o njegovih dosedanjih delovnih izkušnjah in o izobrazbi. Predstavitev kanditatov in pismene reference o njihovem delu, se nahajajo v arhivski dokumentaciji društva. Predlog liste kandidatov za organe društva, so člani prejeli tudi v gradivu za sejo izredne seje zbora članov.

Predlog liste kanddatov za volitve članov v organe društva je priloga tega zapisnika. K predlogu list kandidatov za organe društva ni bilo nobenih pripomb.

Dr. Franc Habe je dal “Predlog liste kandidatov za člane organov Društva šole zdravja” na glasovanje. Člani zbora so volitve opravili z dvigom rok in sicer:

**V UPRAVNI ODBOR DRUŠTVA ŠOLE ZDRAVJA SO BILI IZVOLJENI**:

1. Zdenka Katkič, **predsednica društva,**
2. Olga Štrus, **podpredsednica društva,**
3. Darinka Smrke, članica,
4. Dane Klepec, član,
5. Dr. Franc Habe, član,
6. Marija Gabron, članica,
7. Nedeljka Galijaš, članica,
8. Ema Perkovič, članica,
9. Dr. Uroš Janez Stanič, član.

**ZA** je glasovalo **81 članov, PROTI** ni bil **nihče**, **VZDRŽAL** se ni **nihče**.

**V NADZORNI ODBOR DRUŠTVA ŠOLE ZDRAVJA SO BILI IZVOLJENI:**

1. Branislava Ogrinc, članica,
2. Fani Zrimšek, članica,
3. Vida Potočnik, članica.

V skladu s Pravili ima NO 3 člane; predsednika člani izvolijo izmed sebe na 1. konstitutivni seji NO.

**ZA** je glasovalo **81 članov, PROTI** ni bil **nihče**, **VZDRŽAL** se ni **nihče**.

**V DISCIPLINSKO KOMISIJO SO BILI IZVOLJENI:**

1. Jožica Gerbec, članica,
2. Ana Podržaj, članica,
3. Sonja Mavrič, članica

V skladu s Pravili ima DK 3 člane; predsednika člani izvolijo izmed sebe na 1. konstitutivni seji DK.

**ZA** je glasovalo **81 članov, PROTI** ni bil **nihče**, **VZDRŽAL** se ni **nihče**.

**Ad/7 Rebalans finančnega načrta za leto 2016**

Material za to točko so pripravili Tina Volčini , Olga Štrus in Zdenka Katkič in je priloga tega zapisnika .

Rebalans finančnega načrta za leto 2016 je obrazložila Zdenka Katkič in podrobneje pojasnila predvsem porabo članarine v letu 2016, Prihodke v letu 2016 ter Rezultat po stroškovnih mestih po rebalansu plana za 2016. Obrazložtev je sestavni del tega zapisnika. Na obrazložitev in predstavitev Zdenke Katkič k Rebalansu finančnega načrta za leto 2016 ni bilo nobenih pripomb.

Sprejet je bil naslednji

**SKLEP:** Rebalans finančnega načrta DŠZ za leto 2016 se sprejme in potrdi.

**ZA** je glasovalo **81 članov, PROTI** ni bil **nihče**, **VZDRŽAL** se ni **nihče**.

**Ad/8 Razno**

Pod točko razno je bilo rečeno naslednje :

**Predsednica DŠZ Zdenka Katkič** se je zboru članov v imenu novo izvoljenega vodstva zahvalila za zaupanje. Predlagala je fotografiranje in vse člane zbora povabila na malico v Gostilno Keber. Povedala je tudi osnovne informacije o izletu na Grad Krumperk, Konjerejski center Krumperk , Železno Jamo in Jamarski muzej na Gorjuš. Ob enem je opozorila na Srečanje DŠZ v Piranu in prosila , da skupine opravijo obisk pri svojih županih in jih povabijo na to srečanje.

Vse skupine pa naj na koncu ne pozabijo vzeti Časopis Šole zdravja in reklamni material.

**Dr Nikolay Grishin je** kot idejni in strokovni vodja DŠZ čestital vsem izvoljenim in dejal, da smo dosegli že velik kvalitativni in kvantitativni napredek DŠZ. Zato DŠZ zahteva dobro organiziranost članov, kar lahko posebej dosežemo tudi z oblikovanjem raznih komisij za posamezna področja in s širitvijo obsega prostovoljstva. Ker se naše ideje in znanje in prav tako literatura širi tudi v sosednje države, bo vse to potrebno v Sloveniji tudi ustrezno pravno zaščititi .

Dr Grishin je predsednico DŠZ Zdenko Katkič vprašal katere komisije se predvideva ustanoviti. Zdenka Katkič je naštela nekaj predlogov komisij in sicer: Komisijo za časopis ŠZ, za medije, za strokovno izpopolnjevanje kadra, za prostovoljstvo , za pripravo raznih priročnikov, za oblikovanje programa za otroke , za druge športne aktivnosti, za krepitev zdravja, za vključevanje brezposelnih oseb, za oblikovanje ustrezne pravne zaščite dela in publikacij in drugo...

Dr. Grišin je še predlagal, da se začne postopoma uvajati še druge programe in se z njimi začnemo postopoma vključevati v okvire EU in v druge države.

**Dr. Uroš Stanič / Dravlje** se je predstavil kot dokaj nov član DŠZ in se zahvali za zaupanje kot članu UO. Povedal je, da je upokojeni sodelovac Inštituta Jožef Štefan in sodelavec na projektu Mikrosenzor za utrip srca, ki je v fazi raziskav in uvajanja v prakso . Osebno ga veseli, da ima Slovenija zdravje na vodilem mestu pri čemer ima tudi DŠZ s svojo vadbo zelo pomembno vlogo. Tudi on vidi v EU možnosti za širjenje poslanstva DŠZ in širjenje naših projektov .

Izredni zbor članov Društva šola zdravja je bil končan dne 28.05.2016, ob 11.30 uri.

**Zapisnikar : Predsednik delovnega predsedstva :**

Marika Haler dr. Franc Habe

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Overovatelja zapisnika :**

Vida Potočnik

**\_\_\_\_\_\_\_\_\_\_\_\_\_\_\_\_\_\_\_\_\_**

Špela Ahačič

**\_\_\_\_\_\_\_\_\_\_\_\_\_\_\_\_\_\_\_\_\_**

**Priloge k zapisniku :**

1. Seznam članov Delovne skupina DŠZ,
2. Zapisnik 7. rednega letneg zbora članov
3. Pravila Društva šole Zdravja
4. Obrazložitev k predlogu Pravil in k pripombam k osnutku Pravil
5. Projekcije “PP” k obrazložitvi
6. Rebalans finančnega načrta za leto 2016, z obrazložitvijo